laion/Wikipedia-Exotic huggingface dataset:
מדד האג"ח הממשלתי העולמי

מדד האג"ח הממשלתי העולמי (באנגלית: World Government Bond Index, בקיצור: WGBI) הוא מדד של חברת המדדים פוטסי ראסל (FTSE RUSSELL) שהיא חברת בת של הבורסה לניירות ערך בלונדון (LSE) שהוקמה בשנת 1995. המדד הוא מדד וותיק העוקב אחר איגרות חוב של יותר מ-20 מדינות והזכאות להיכלל בו נקבעת על פי קריטריונים של שווי שוק והשקעות, ובהם: אוסטריה אוסטריה אוסטרליה אוסטרליה איטליה איטליה אירלנד אירלנד ארצות הברית ארצות הברית בלגיה בלגיה בריטניה בריטניה גרמניה גרמניה דנמרק דנמרק דרום אפריקה דרום אפריקה הולנד הולנד יפן יפן ישראל ישראל מלזיה מלזיה מקסיקו מקסיקו הרפובליקה העממית של סין סין סינגפור סינגפור ספרד ספרד פורטוגל פורטוגל פינלנד פינלנד צרפת צרפת קנדה קנדה שוודיה שוודיה שווייץ שווייץ בשנת 2019 ביצעה החברה בחינה ועדכון של השיקולים להכנסת מדינות למדד, בעקבות הבחינה נבנה דירוג חדש בין 0 ל-2, שהיא הדרגה הגבוהה ביותר. בעקבות השינוי הכריזה חברת המדדים על צירופה של ישראל והכנסת איגרות החוב של ממשלת ישראל למדד שתכנס לתוקף במרץ 2020. ישראל דורגה בציון "2", הגבוה ביותר, בקטגוריית רמת נגישות. משרד האוצר וכלכלנים ואנליסטים נוספים העריכו כי משקלן של האג"ח של ממשלת ישראל במדד יעמדו על 0.2%-0.3% מסך המדד. איגרת חוב הבורסה לניירות ערך בלונדון חזי שטרנליכט, ענקית המדדים הבריטית פוטסי שוקלת להכניס את אג"ח ישראל למדד הבינלאומי שלה, באתר כלכליסט, 16 באפריל 2019 עמירם ברקת, ‏ישראל נכנסת למדד האג"ח הממשלתי העולמי; השקל מתחזק, באתר גלובס, 27 בספטמבר 2019 ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
Divinely Uninspired to a Hellish Extent

Divinely Uninspired to a Hellish Extent (בעברית: ללא השראה אלוהית עד כדי גיהנום) הוא אלבום הבכורה של הזמר הסקוטי לואיס קפלדי. האלבום יצא לאור ב-17 במאי 2019, על ידי חברות התקליטים קפיטול רקורדס, יוניברסל מיוזיק גרופ ורטיגו רקורדס. מתוך האלבום יצאו שבעה סינגלים. בהודעת האלבום אמר קפלדי: "כולם תמיד מספרים לך כמה הקלטת אלבומם הראשון היה מדהים וכיצד הם תמיד יסתכלו אחורה על 'התהליך' עם זיכרונות נעימים. אני אחזור אליו כעל תקופה לחוצה ביותר איכשהו גם הצליח להיות משעמם ביותר." בהמשך תיאר כי בעוד שהוא אוהב "לבנות את השירים", הוא לא נהנה להקליט מחדש קטעי גיטרה ותהליך הערבוב הארוך. קפלדי התבדח גם שהוא לא חשב שכשהוא יצא להוציא את אלבום הבכורה שלו שהוא "ייתן לו שם כמו טיפש שיש לי, אבל הנה אנחנו כאן". מידע על האלבום Divinely Uninspired to a Hellish Extent באתר MusicBrainz מידע על האלבום Divinely Uninspired to a Hellish Extent באתר AllMusic האלבום Divinely Uninspired to a Hellish Extent באתר Discogs האלבום Divinely Uninspired to a Hellish Extent באתר יוטיוב Divinely Uninspired to a Hellish Extent, genius (באנגלית) Lewis Capaldi Introduces His Debut Album, clashmusic, ‏2020-08-19 (באנגלית) ARIA Top 100 Albums Chart, איגוד תעשיית ההקלטות האוסטרלי (באנגלית) George Griffiths, Ireland's Official biggest albums of 2021 revealed, חברת המצעדים הרשמית, ‏9 בינואר 2022 (באנגלית) OFFICIAL TOP 40 ALBUMS, מצעד המוזיקה הרשמי של ניו זילנד, ‏2021 Topplista - IFPI, web.archive.org, ‏2022-01-31 Billboard 200 Albums, Billboard, ‏2023 (באנגלית אמריקאית) End of Year Albums Chart, חברת המצעדים הרשמית, ‏2023 Divinely Uninspired to a Hellish Extent by Lewis Capaldi on Apple Music (באנגלית), 2020-10-07, נבדק ב-2020-08-18
Fondation Custodia

Fondation Custodia הוא מוזיאון אמנות ברובע השביעי של פריז, המתמקד ביצירות הציירים הגדולים, כולל עבודות של אמנים הולנדים, פלמים, איטלקים וצרפתים. המוזיאון הוקם בשנת 1947 על ידי האספן והיסטוריון האמנות פריץ לוגט כדי לאכסן את אוסף הציורים, ההדפסים והציורים שלו. המוזיאון ממוקם ברחוב דה ליל 121 ושוכן במלון טורגו, אחוזה מהמאה ה-18. האוסף, שנוסף בקביעות לזה שהקים לוגט, כולל עבודות של אמנים הולנדים, פלמיים, איטלקים, צרפתים, דנים, בריטים, גרמנים, וכולל למעלה מ-7,000 רישומים של הציירים הגדולים, 30,000 הדפסים ו-220 ציורים. אוסף ההדפסים מתמקד באלה של אמנים הולנדים ופלמיים במאות ה-16 וה-17. ביו האמנים באוסף נכללים לאונרדו דה וינצ'י, אלברכט דירר, רפאל, רמברנדט, פיטר פאול רובנס, הנס הולביין הבן ופיטר ברויגל האב. הוא כולל גם מאות רבות של מכתבי אמנים. מדיה וקבצים בנושא Fondation Custodia בוויקישיתוף אתר האינטרנט הרשמי של Fondation Custodia 'Conservator volgt niet de waan van de dag', באתר NRC,‏ 1 במאי 2010 Discover the Fondation Custodia in Paris, artnet News, ‏31 במרץ 2015 (באנגלית)
רוסטוב (רוגבי)

רוסטוב היא קבוצת רוגבי רוסית מהעיר רוסטוב על הדון. נוסדה בשנת 1960 בשם "ראדוגה" בעיר טאגאנרוג, שינתה את שמה ב-1 בדצמבר 2011 לבולאווה טאגאנרוג (Булава). בעונת 2012, ערכה את הופעת הבכורה באליפות רוסיה ברוגבי. לקראת עונת 2021/2022 שינתה את שמה לרוסטוב ועברה לעיר רוסטוב על הדון. קבוצת "ראדוגה" הוקמה בשנת 1960. בחסות מפעל המטלורגיה המקומי וביוזמת ויאצ'סלב אלכסייביץ' בוקאטין. מאז 1964 השתתפה באופן קבוע באליפות העיר. בשנת 1982, קבוצת ראדוגה השתתפה בליגה I באליפות ברית המועצות, וב-1983, 1984, 1986 זכתה בגביע רוסיה הסובייטית. בשנת 1985 הקבוצה הפכה לאלופת רוסיה הסובייטית. בשנת 1990, בהנהגתו של סרגיי אנדרייביץ' מיכאיליצ'נקו, היא זכתה בזכות להשתתף בליגה הבכירה באליפות ברית המועצות. בשנת 2008, ראדוגה התאחדה עם מועדון הרוגבי "דון" מהעיר רוסטוב על הדון, ליצירת מועדון הרוגבי "דינמו-דון" כמייצגת מחוז רוסטוב. היא שיחקה באליפות הרוגבי. ב-1 בדצמבר 2011, הקבוצה שינתה את שמה לבולאווה. בשנת 2020 נודע כי הקבוצה תאורגן מחדש ותיקרא "רוסטוב" ותפעל בחסות מועדון הכדורגל רוסטוב. אתר האינטרנט הרשמי של רוסטוב רוסטוב, ברשת החברתית אינסטגרם רוסטוב, ברשת החברתית VK На базе таганрогского клуба будет создана франшиза «Ростов-Булава»
יחסי פרגוואי–צרפת

יחסי פרגוואי–צרפת הם היחסים הדיפלומטיים הרשמיים שבין פרגוואי לבין צרפת. למעט ביקורו של שארל דה גול במהלך סיורו בדרום אמריקה בשנת 1964, לא התקיימו ביקורים דו-צדדיים בין צרפת לפרגוואי בתקופת הדיקטטורה של הגנרל אלפרדו סטרסנר (1954–1989). היחסים הדו-צדדיים התחדשו ברמה הגבוהה ביותר עם ביקורו של הנשיא חואן קרלוס וסמוסי בפריז באפריל 1994 (ביקורו הראשון של ראש מדינה פרגוואי בצרפת), וביקור נוסף בדצמבר 1995. נשיא צרפת ביקר באסונסיון במרץ 1997 והנשיא ניקנור דוארטה פרוטוס ביקר בצרפת ב-2006. מאז התקיימו מגעים קבועים בין שתי המדינות ואלה גדלו משמעותית מאז ספטמבר 2015. פרגוואי, שהיא השוק ה-16 בגודלו של צרפת באמריקה הלטינית, נותרה שותפת סחר צנועה עבור צרפת. עם זאת, היצוא הצרפתי גדל בצורה חדה, יותר מכפליים מאז 2010. בשנת 2018, היצוא הצרפתי הגיע ל-62 מיליון אירו והייבוא ל-30 מיליון אירו. הם נשלטים בעיקר על ידי כימיקלים ותרופות, בשמים וקוסמטיקה. הנוכחות המסחרית של צרפת מתמקדת בתחום התרופות והחיסונים (סאנופי), בשמים וקוסמטיקה (L'Oréal), תעשיית הרכב (רנו, קבוצת PSA, מישלן, טוטאל), מכונות חקלאיות (Kuhn (צר')), מזון חקלאי וכימיקלים (לואי דרייפוס (אנ')), דשנים מקבוצת רולייר (אנ')), ומגזר השירותים (Oberthur Technologies(אנ')‏, CMA CGM (אנ') (הובלה ימית), וביטוח AXA. רשת מלונות אקור חתמה על הסכם זכיינות להקמת מלון איביס שנפתח בספטמבר 2010, ואילו מלון שני נפתח בסיודד דל אסטה. דגנים, ובמיוחד פולי סויה וזרעי שמן, הם היצוא הפרגוואי המוביל לצרפת, ולאחר מכן תבלינים, שמנים אתרים, סוכר, חוטים ובשר. נוכחותם של מותגים צרפתיים לא תמיד מיוצגת במאזן הסחר, מכיוון שמוצרים מסוימים (רכבים) מורכבים בברזיל או ארגנטינה ורק לאחר מכן הם מיובאים לפרגוואי. חברות צרפתיות מגלות עניין גובר בהזדמנויות שמציעה פרגוואי, בעזרת לשכת המסחר הפרנקו-פרגוואית. פרגוואי מחזיקה בצרפת שגרירות בפריז וקונסוליה בליון. צרפת מחזיקה בפרגוואי שגרירות באסונסיון וקונסוליה בסיודד דל אסטה. מדיה וקבצים בנושא יחסי פרגוואי–צרפת בוויקישיתוף יחסי פרגוואי–צרפת, באתר משרד החוץ הצרפתי יחסי פרגוואי–צרפת, באתר משרד החוץ הצרפתי אתר על יחסי מדינות
סמל המועצה המקומית ראש פינה

סמל המועצה המקומית ראש פינה הוא סמלה הרשמי של המועצה. הסמל מורכב ממגן מחומש ועליו מוצגת סצנה בה אדם חורש שדה באמצעות שוורים. הסמל מתאר את שורשיה ההיסטוריים של המושבה, והסצנה המצוירת מבוססת על תמונת החריש הראשון שנערך בה, כשהאדם החורש הוא שמיל כץ שצולם בתמונה המקורית. בתחתית הסמל מופיע הפסוק מספר תהילים: אבן מאסו הבונים הייתה לראש פינה — ספר תהילים, פרק קי"ח, פסוק כ"ב הפסוק נכתב בסמל כהתייחסות לגיא אוני, המושבה שקדמה לראש פינה ושננטשה. מפסוק זה, שהוצע על ידי מייסד המושבה, דוד שוב, לקוח שמה. סמל המועצה המקומית הונצח על בול של דואר ישראל משנת 1965 בערך נקוב של 0.80 ל"י בעיצוב האחים שמיר. סמל המועצה, באתר מועצה מקומית ראש פינה הבול באתר התאחדות בולאי ישראל
Electric Love

Electric Love (בעברית: אהבה חשמלית) הוא סינגל הבכורה של הזמר-יוצר האמריקאי בורנס (Børns). השיר הוקלט במקור על ידי בורנס למיני-אלבום השני שלו, Candy, שם הוא מופיע כרצועה הראשונה, ובהמשך הופיע כרצועה השלישית באלבום הבכורה שלו, Dopamine. ב-26 בפברואר 2017, השיר הוסמך לתואר פלטינה על ידי איגוד תעשיית ההקלטות האמריקאי. השיר זכה לפופולריות בינלאומית בשנת 2020 בעקבות שימוש בפלטפורמת שיתוף הווידאו טיקטוק. Electric Love פורסם במקור ב-10 בנובמבר 2014, כחלק מהמיני-אלבום השני של בורנס, Candy. השיר פורסם מחדש כרצועה השלישית של אלבום הבכורה של בורנס, Dopamine. ב-6 במאי 2015 הועלה הווידאו קליפ הנלווה לשיר בערוץ ה-Vevo של בורנס ביוטיוב. בקליפ מופיע בורנס כאשר הוא שר את השיר ומנגן בגיטרה. השיר הושמע בשתי פרסומות של סאות'ווסט איירליינס. השיר היה זמין למשחק בגיטאר הירו לייב, במוד GHTV. השיר הושמע בסרט משחקי חובה, משנת 2016. השיר הושמע בסרט Scouts Guide to the Zombie Apocalypse משנת 2015, בהשתתפות טיי שרידן ולוגן מילר. השיר הושמע בסרט Freak Show. השיר הושמע בסרט הדרמה Every Day משנת 2018. השיר הושמע בפרסומת תיירות בלוס אנג'לס משנת 2016. "Candy - EP by Børns". iTunes. נבדק ב-8 ביוני 2016. {{cite web}}: (עזרה) "TIKTOK 'LIGHTNING IN A BOTTLE' CHALLENGE HAS US MELTING". Parentology. נבדק ב-7 באוקטובר 2020. {{cite web}}: (עזרה) "Dopamine by BØRNS". iTunes. נבדק ב-8 ביוני 2016. {{cite web}}: (עזרה) https://www.ispot.tv/ad/AkqZ/southwest-airlines-heads-or-tails-song-by-brns https://www.ispot.tv/ad/AA1H/southwest-airlines-football-fans-song-by-brns https://www.youtube.com/watch?v=0ANoaDCTlPA
שירים שהוקלטו על ידי שון מנדס

הזמר והיוצר הקנדי שון מנדס הקליט שירים בשביל ארבעה אלבומי אולפן, שני מיני-אלבומים, שני אלבומי הופעה והופעות אורח. מנדס חתם על חוזה הקלטות עם חברת איילנד רקורדס במאי 2014. המיני-אלבום הראשון שלו, The Shawn Mendes EP יצא לאור ביולי 2014, לאחר צאת הסינגל "Life of the Party". אלבום הבכורה של מנדס, Handwritten, יצא לאור באפריל 2015, ובמהדורה מחודשת בנובמבר של אותה השנה שכללה את הסינגלים "Something Big", "Stitches" ו-"I Know What You Did Last Summer". הוא שיתף פעולה עם אמנים שונים, ביניהם אסטריד אס וקמילה קביו. מנדס השתתף כאמן אורח בשיר של להקת The Vamps, "Oh Cecilia (Breaking My Heart)" בשנת 2014 ושר את השיר "Believe" בפסקול הסרט "היורשים" בשנת 2015. יש לו שני אלבומי הופעה שנקראים Live at Madison Square Garden שיצא לאור בשנת 2016, ו-MTV Unplugged שיצא לאור בשנת 2017. שניהם כוללים ביצועיים חיים של שירים קודמים של מנדס, בנוסף לגרסאות כיסוי לשירים "Hey There Delilah" של להקת פליין וייט טיז, "I Want You Back" של חמישיית הג'קסונים ו-"Use Somebody" של קינגס אוף ליאון. אלבום האולפן השני של מנדס, Illuminate, יצא לאור בספטמבר 2016 וכלל את הסינגלים "Treat You Better", "Mercy" ו-"There's Nothing Holdin' Me Back". אלבומו השלישי, Shawn Mendes, יצא לאור במאי 2018 וכלל את הסינגלים "In My Blood", "Lost in Japan", "Youth", "Where Were You in the Morning?" ו-"Nervous". האלבום כולל שיתופי פעולה עם ג'וליה מייקלס וחאליד. ביוני 2019 יצאו לאור הסינגלים "If I Can't Have You" והסינגל השני שלו עם קביו - "Señorita". שניהם נכללו בגרסת ה"דלוקס" של אלבומו השלישי. אלבום האולפן הרביעי של מנדס, Wonder, יצא בדצמבר 2020. הוא נתמך על ידי הסינגלים "Wonder" ו-"Monster". הוא הוציא את הסינגלים העצמאיים "Summer of Love" ו-"It'll Be Okay" בשנת 2021, ו-"When You're Gone" בשנה שלאחר מכן. שון מנדס, באתר AllMusic Wonder by Shawn Mendes, Apple Music (באנגלית) Handwritten (Revisited), נבדק ב-2020-10-06 Handwritten, נבדק ב-2020-10-06 Illuminate, נבדק ב-2020-10-06 Shawn Mendes, נבדק ב-2020-10-06 Descendants (Original TV Movie Soundtrack), נבדק ב-2020-10-06 שון מנדס, Wonder (Holiday Version), איילנד רקורדס, 2020 "Handwritten Demos" הוא אוסף בן תשע דקות של גרסאות דמו של שירים שונים ולא כולל כותבים. Live At Madison Square Garden, נבדק ב-2020-10-06 Shawn Mendes (Deluxe), נבדק ב-2020-10-06 It'll Be Okay - Single by Shawn Mendes (באנגלית אמריקאית), 2021-12-01, נבדק ב-2023-04-17 Lover (Remix) [feat. Shawn Mendes], נבדק ב-2020-10-06 Meet The Vamps (Christmas Edition), נבדק ב-2020-10-06 Summer Of Love, נבדק ב-2021-08-30 Under Pressure, נבדק ב-2020-10-06 MTV Unplugged, נבדק ב-2020-10-06 When You're Gone - Single by Shawn Mendes (באנגלית אמריקאית), 2022-03-31, נבדק ב-2023-04-17
שעיר ערבי

שעיר ערבי (שם מדעי: Otus pamelae) הוא מין של דורס לילה ממשפחת הינשופיים ומהסוג שעיר המצוי בטבע רק בחצי האי ערב בערב הסעודית, עומאן ובתימן. האוכלוסייה של שעיר זה קטנה מאוד. לא כל החוקרים מסכימים על סיווגו של השעיר ומסווגים אותו כתת-מין של שעיר אפריקאי (Otus senegalensis) או שעיר משורטט, אף שיש מספר הבדלים בצבע הנוצות. השעיר לא נצפה הרבה בטבע ולא ידוע עליו הרבה. אורכו 18 סנטימטירם ומשקלו 62 עד 71 גרם בממוצע. הוא בעל נוצות בצבע חום עד קרם-אפור בחלקו העליון ומנוקד בכתמים לאורך החזה והבטן. הראש רחב עם עיניים צהובות והמקור אפרפר עם קצה שחור. לשעיר "ציצות אוזניים" קטנות מצידי הראש והם מעט כהות יותר משאר הראש. השעיר חי בטבע באזורים צחיחים עד מדבריות, לרוב סביב עצי דקל או עצים דומים וכן בין סלעים, בהם הוא נח. הוא נפוץ גם בכמה הרים כמו הרי עסיר. השעיר הוא פעיל לילה הניזון בעיקר חרקים גדולים כמו חיפושיות, חגבים ועוד אך גם מחולייתנים שהוא תופס. מדיה וקבצים בנושא שעיר ערבי בוויקישיתוף שעיר ערבי, באתר ITIS (באנגלית) שעיר ערבי, באתר NCBI (באנגלית) שעיר ערבי, באתר GBIF (באנגלית) שעיר ערבי באתר הרשימה האדומה של IUCN
Laffy Taffy

"Laffy Taffy" הוא שיר משנת 2005 של להקת ההיפ הופ D4L מאטלנטה, שהגיע למקום הראשון במצעד הבילבורד הוט 100 בינואר 2006. הצלחת השיר במצעדים נבעה במידה רבה מהצלחתו המסחרית. השיר הופק על ידי בורן אימקיולייט, ברודריק ת'ומפסון סמית' ו-K-Rab, ואת הוידאו קליפ ביים תומאס פורבס. באתר HipHop365.com, דורג Laffy Taffy כשיר ההיפ הופ הגרוע ביותר בכל הזמנים. לפביאן וויליאמס, אדריאן פארקס, דניס באטלר, קורי וויי, ברודריק ת'ומפסון סמית', מייקל ג'ונסון "D4L - Biography". ViTV. 2007. אורכב מ-המקור ב-2009-02-19. "The 25 Worst Songs of All Time". Hiphop365.com. נבדק ב-19 בינואר 2013. {{cite web}}: (עזרה)
היפופוטם פנטלנדי

היפופוטם פנטלנדי (שם מדעי: Hippopotamus pentlandi) הוא מין נכחד של היפופוטם גמדי, אשר התקיים במשך הפליסטוקן ומאובניו התגלו בסיציליה. מין זה עבר גמדיות איים בדומה למינים קרובים כמו היפופוטם מלטזי, היפופוטם קפריסאי גמדי והיפופוטם כרתים גמדי - כולם התפתחו לאורך איי הים התיכון עד האירוע המסיני, בו עברו גמדיות. בהשוואה לשאר ההיפופוטים הגמדיים הוא היה גדול יחסית, במשקל של עד 350 קילוגרם בקירוב ואורך 180 סנטימטרים, אך עדיין היה קטן מאוד ביחס להיפופוטם המודרני שיכול להגיע למשקל של 3 טונות. המין התגלה בממצאים בסיציליה, רובם שרידי לסתות וחלקי גולגולת והוגדר בידי החוקר הגרמני כריסטיאן אריך הרמן פון מייר (Christian Erich Hermann von Meyer) ב-1832. לא ברור ממה נכחד, אך ייתכן שבדומה לקרוביו הגמדיים הוא נכחד עם הגעת ראשוני האנשים לאיים בסביבות 5,000 לפני הספירה. מדיה וקבצים בנושא היפופוטם פנטלנדי בוויקישיתוף היפופוטם פנטלנדי, באתר GBIF (באנגלית)
Heatstroke

Heatstroke (בעברית: מכת חום) הוא שיר של הדי ג'יי והמפיק המוזיקלי הסקוטי קלווין האריס, בהשתתפות הראפר האמריקאי יאנג ת'אג, הזמר והראפר האמריקאי פארל ויליאמס, והזמרת האמריקאית אריאנה גרנדה. זהו הסינגל השני מאלבום האולפן החמישי של האריס, Funk Wav Bounces Vol. 1. השיר פורסם ב-31 במרץ 2017 דרך סוני מיוזיק, כחודש ושבוע לאחר יציאת הסינגל הראשון של האלבום, Slide. השיר נכתב על ידי קלווין האריס, יאנג ת'אג, אריאנה גרנדה, פארל ויליאמס, בריטני האזארד, רובין חניבעל וססילי קרשויג. בתחילה, חניבעל וקרשויג לא נמנו ברשימת הכותבים. על פי קרשויג, הצמד כתב את גרסת הדמו של Heatstroke עם פארל ויליאמס בשנת 2012, אך כאשר ויליאמס הוציא את השיר עם קלווין האריס במרץ 2017, חניבעל וקרשויג לא זכו לקרדיט ברשימת הכותבים. קרשויג טוענת כי היא מחזיקה בהקלטת וידאו שלה מבצעת את גרסת הדמו של השיר, שהוקלטה מאוחר יותר על ידי אריאנה גרנדה. קרשויג אמרה כי הצמד מקבל 15 אחוזים מתמלוגי השיר. מבחינה מוזיקלית, Heatstroke הוא שיר המשלב מוזיקת היפ הופ ומוזיקת דאנס. news.com.au תיאר את השיר "תענוג דיסקו-פאנק שמשי". מידע על היצירה "Heatstroke" באתר מיוזיק בריינז קלווין האריס, יאנג ת'אג, אריאנה גרנדה, פארל ויליאמס, בריטני האזארד, רובין חניבעל, ססילי קרשויג "ISWC-Net". CISAC. נבדק ב-25 בינואר 2018. {{cite web}}: (עזרה) Type "Cream" under Title and "Wiles" under "Creator's Name" to see the results. Stolberg, Kjartan F. (25 בינואר 2018). "Pharrell Williams prøvede at snyde Quadron for royalties for Calvin Harris' 'Heatstroke' – indtil de opdagede det". Soundvenue. נבדק ב-25 בינואר 2018. {{cite web}}: (עזרה) Wass, Mike (9 במאי 2017). "Katy Perry Features On Calvin Harris' 'Funk Wav Bounces Vol. 1' LP". Idolator. נבדק ב-8 בדצמבר 2017. {{cite web}}: (עזרה) "Latest Music Releases: Calvin Harris, The Jungle Giants, DJ Khaled, Haim, Washed Out". News.com.au. 6 ביולי 2017. נבדק ב-6 באוגוסט 2018. {{cite web}}: (עזרה) "Heatstroke (feat. Young Thug, Pharrell Williams & Ariana Grande) - Single by Calvin Harris". iTunes Store (US). 31 במרץ 2017. נבדק ב-31 במרץ 2017. {{cite web}}: (עזרה) "CALVIN HARRIS FT YOUNG THUG, PHARRELL WILLIAMS É ARIANA GRANDE "Heatstroke" - (Radio Date: 31/03/2017)". radiodate.it. נבדק ב-31 במרץ 2017. {{cite web}}: (עזרה) "BBC – Radio 1 – Playlist". BBC Radio 1. 21 ביולי 2017. אורכב מ-המקור ב-8 במאי 2017. נבדק ב-28 ביולי 2017. {{cite web}}: (עזרה)
מריה שטוקר

מריה שטוקר (בגרמנית: Maria Stocker;‏ 7 בפברואר 1885 – 20 ביוני 1969) בשנת 1945, במהלך מלחמת העולם השנייה היא הצילה את חייהן של שתי ילדות יהודיות, מפולין - לוריין ג'וסמן-ויסניקי ומרים פוקס. על מאמציה תוך סיכון חייה, קיבלה מיד ושם אות חסידת אומות העולם. מפקד כלא אינסברוק וולפגנג נוישמידט הצליח בכמה מקרים לעזור ליהודים לברוח מהנאצים. תחת ניהולו הוא שיפר את תנאי המאסר ליהודים ואסירים רוסים שנכלאו על ידי הנאצים במתקן הכליאה. ב-13 בנובמבר 1944 הגיעו למתקן הכליאה לאוקדיה יוסטמן (לימים לוריין יוסטמן ויסינקי) אישה יהודיה מלודז', אשר הובאה לאוסטריה כעובדת כפייה. מאוחר יותר נוישמידט גילה כי הגסטאפו עומד לגרש את האסירים למחנה הריכוז וההשמדה אושוויץ. בין האסירים שעמדו לפני גירוש היו יוסטמן, מרים פוקס, האחיות רות ורגינה ליטמן ופאולינה יאנסויץ בת ה-12. נוישמידט מנע את שילוחן לאוושוויץ בטענה שהוא זקוק לידיים עובדות במטבח הכלא. נוישמידט ומנהל המטבח בכלא ארווין לוץ דאגו למחסורן ולשיפור תנאיהן בכלא. לנשים היו תנאים טובים יותר מאשר לאסירים אחרים בבית הכלא. למרות התנאים הטובים להן זכו הנשים, איום הגירוש ריחף מעל ראשן. באחת הפעמים בהם התבקשו שלטונות הכלא למסור אסירים, שמותיהן של הנשים הופיעו ברשימת המיועדים לגירוש שנמסרה על ידי הגסטפו לקצין בכלא קרל דיקבאואר. נוישמידט שיכנע אותו להשהות את הגירוש על מסיבות הומניטריות. אנטון דייץ גם הוא קצין בכלא נרתם לעזור במאמצי ההצלה. בקיץ 1944 הבינו קציני הכלא כי לא יצליחו להגן לעד על הנשים ושיכנעו אותן להימלט ולחיות במחתרת. לוץ מסר לנשים כתובות והצהיר שהוא מוכן לסכן את עצמו בשביל להצילן. בעזרת עובד המטבח בכלא הגיעו יוסטמן ופוקס לביתה של מריה שטוקר שהם הוסתרו כמה ימים עד שהועברו לביתן של מריה ובתה ונדה פטריקוביץ' שם קיבלו מחסה. מריה שטוקר סיפקה מחסה בדירתה גם ללור יוסטמן-ויסניצקי ומרים פוקס, לאחר שהתבקשה על ידי עובד מטבח בכלא אינסברוק, רודולף מוזר לקחתן. למרות שהייתה מודעת לסכנה שנגרמה על ידי הסתרת פליטים יהודים מהכלא בדירתה כשהגיעו שתי הילדות לדירתה, היא חיבקה אותן במילים: "תודה לאל, שאתן כאן, בנותי האהובות". אבל אחרי כמה ימים שתי הבנות נאלצו לשנות את מקום המסתור שלהן, מכיוון שהגסטפו עלה על עקבותיהן. היא העבירה אותן לביתן של מריה וונדה פטריקוביץ' שדאגו למחסורן. כל אותה עת עזרה באספקת מזון ולבוש. בשנת 1980 הוענק למריה שטוקר תואר הכבוד "חסיד אומות העולם" מיד ושם. את אות הכבוד קיבלו באותו יום מריה ובתה, נוישמידט, מוזר, דייץ ולוץ. מריה שטוקר, באתר יד ושם (באנגלית)
סמואל ג'קסון

סמואל ג'קסון (באנגלית: Samuel Jackson‏; 31 בדצמבר 1794 – 8 בדצמבר 1869) היה צייר צבעי מים וצייר צבעי שמן אנגלי, שכּוּנה "אבי" אסכולת בריסטול. הוא גם תרם מספר רישומים של סצנות מבריסטול לאוסף הטופוגרפי של סוחר העתיקות והאספן ג'ורג' ווייר ברייקנרידג'. ג'קסון נולד ב־31 בדצמבר 1794 בבריסטול. אביו היה רואה חשבון ומאוחר יותר סוחר. ג'קסון הפך לאמן מקצועי בשנת 1822, בעיקר בצבעי מים שצייר נופים. בשנת 1823 נבחר כחבר חבר באגודת הציירים בצבעי מים. ג'ורג' ברייקנרידג' הזמין אותו להפיק עשרות ציורי צבעי מים, ואסף במשך הזמן סצינות נוספות מבריסטול של ג'קסון. אוסף ציורי צבעי המים של ג'קסון מבריסטול באמצע שנות ה-20 של המאה ה-19 היו עבודתו החשובה ביותר, והם חלק חשוב ביותר בעבודת אסכולת בריסטול. ג'ון לואיס רוגט כינה אותו "אבי בית הספר". ג'קסון היה חבר לכל החיים של הצייר פרנסיס דנבי, שהשפעתו ניכרת בצבעי המים שלו. ייתכן שהוא היה תלמידו של דנבי. בשנת 1823 הוא שיתף פעולה עם דנבי וג'יימס ג'ונסון בפרויקט ליתוגרפיה. בשנת 1824 היה ג'קסון ממארגני התערוכה הראשונה של אמנים מקומיים במוסד בריסטול החדש. נראה שהוא גם השתתף בשנים 1832–1833 בהחייאת פגישות הרישום של אסכולת בריסטול. בשנת 1832 היה האמן הבולט ביותר בתערוכה הראשונה של אגודת האמנים בריסטול, ומאוחר יותר המשיך למלא תפקיד מרכזי ביורשתה של אותה חברה, האקדמיה לבריסטול לקידום אמנות. ייתכן שג'קסון ביקר באיים הקריביים בשנת 1827. הוא הציג נושאים משם באגודת הציירים בצבעי מים בשנים 1828 ובשנת 1831. בשנות ה-30 של המאה ה-19 ג'קסון גם הפיק סצנות של דבון ויילס, וייתכן שביקר בשווייץ בשנים 1855 וב־1858 כדי לייצר צבעי מים של נוף הררי. הוא נפטר ב־8 בדצמבר 1869 בקליפטון, בריסטול. בנו היה צייר הימי סמואל פיליפס ג'קסון (1830–1894). אוסף ברייקנרידג' נמצא במוזיאון ובגלריה לאמנות של בריסטול. מדיה וקבצים בנושא סמואל ג'קסון בוויקישיתוף Greenacre, Francis (2004). "Jackson, Samuel (1794–1869)". In Matthew, H.C.G.; Harrison, Brian (eds.). Oxford Dictionary of National Biography. 29. Oxford University Press. p. 522 Bristol City Council: Museum collections: Collections - Bristol Before the Camera: the Braikenridge Collection (Artists' drawings of Bristol), web.archive.org, ‏2010-10-22 Greenacre, Francis (1973). The Bristol School of Artists: Francis Danby and Painting in Bristol 1810–1840 (exhibition catalogue). Bristol: City Art Gallery, Bristol. p. 143.
סינומגצרוס

סינומגצרוס (שם מדעי: Sinomegaceros; מילולית: "מגלוצרוס סיני", בהתבסס על השם הישן: "megaceros") הוא סוג נכחד של אייל שחי במשך תקופת הפליסטוקן במזרח אסיה. המאובנים שלו התגלו בסין וביפן ותוארו ב-1933. אייל זה היה דומה במראהו וגודלו למגלוצרוס מאירופה ומרבית אסיה והוא היה בעל קרניים מסועפות ורחבות מאוד, גבוהות יותר משל אייל קורא ובעלות רוחב דומה, אם כי הוא לא היה קרוב אליו אלא לבני הקבוצה איילי העולם הישן. הוא הגיע לאורך של 2.2 מטרים, לגובה 180 סנטימטרים בכתפיים ולמשקל של 400 קילוגרם, דומה לאייל קנדי. התיעוד הראשון של האייל התגלה בממצאים בג'ואוקואודיין, לא רחוק מבייג'ינג, בירת סין והם השתייכו למין S. ordosianus. בהמשך התגלו עוד חמישה מינים דומים. מרבית הממצאים כללו גולגולות וקרניים מסועפות ורחבות. אייל זה היה מהגדולים שבאיילי אסיה הקדומה וייתכן שהוא חי בעדרים וכך התגונן מטורפי הפליסטוקן כמו אריות, זאבים, צבועים קדומים ועוד. עם זאת הוא כנראה נכחד מציד של האדם. האייל נכחד בסביבות 11,000 שנה בערך, בסיום עידן הקרח. מדיה וקבצים בנושא סינומגצרוס בוויקישיתוף סינומגצרוס, באתר GBIF (באנגלית)
עופר ארז (רופא)

עופר ארז (נולד ב-1966) הוא רופא ישראלי, מנהל מרפאות החוץ למיילדות וגינקולוגיה במרכז הרפואי האוניברסיטאי סורוקה. רופא מומחה בגינקולוגיה ומיילדות. ארז משמש כפרופסור מן המניין בפקולטה למדעי הבריאות באוניברסיטת בן-גוריון בנגב ובאוניברסיטת המדינה של ויין בארצות הברית. בשנים 1989–1995 למד לתואר דוקטור לרפואה באוניברסיטת בן-גוריון בנגב. את מחקר התזה עשה בהנחיית פרופסור רבקה כרמי ומרים כץ. ב-1994 השתתף בתוכנית חילופי סטודנטים ולמד באוניברסיטת מסצ'וסטס. את שנת הסטאז' עשה ארז בבית החולים קפלן, בשנים 1997-1996, ואת ההתמחות שלו עשה במחלקת נשים ויולדות ב' בבית החולים סורוקה בשנים 1997–2005. שנתיים משנות ההתמחות שלו שימש ארז כמתמחה הראשי מטעם חטיבת גינקולוגיה ומיילדות בבית החולים. ארז מכהן כפרופסור מן המניין באוניברסיטת בן-גוריון בנגב ובאוניברסיטת המדינה של ויין בדטרויט. פרסם בעיתונות הרפואית מעל ל-250 מאמרים ומחקרים, סקירות ותיאורי מקרה. ארז ערך 10 פרקים בספרים שונים במיילדות וגינקולוגיה. משנת 2005 ועד שנת 2009 עבד כרופא בכיר במחלקת נשים ויולדות ב׳ בבית החולים סורוקה. בשנים אלה יצא ארז להתמחות-על ברפואת האם והעובר, אותה סיים בהצלחה בשנת 2009. את התמחות-העל עשה ארז בבית החולים של מסצ׳וסטס, והקשרים שרקם בתקופה זו הובילו למעורבות פעילה של ארז במחקרים רפואיים בין-לאומיים. בין השנים 2016-2009 שימש כאחראי על היחידה להריון בסיכון גבוה במחלקת נשים ויולדות ב׳ בבית החולים סורוקה. במקביל, בשנת 2013 מונה למנהל היחידה לניהול סיכונים בבית החולים סורוקה. תפקיד זה מקנה חברות קבועה בוועדת ההתמחות ובוועדת הדם של בית החולים. בתפקיד זה כיהן ארז עד עזיבתו את בית החולים בשנת 2021. בין השנים 2021-2016 שימש כמנהל מחלקת יולדות ד' וכאחראי אשפוז יום מיילדותי בבית החולים סורוקה. בשנים 2022-2021 שימש כמנהל מערך הנשים והיולדות במרכז הרפואי העמק, וסיים תפקידו לאחר שנה בלבד. משנת 2023 חזר לבית החולים סורוקה עת מונה לתפקידו כמנהל מרפאות החוץ של חטיבת הנשים והיולדות. שם מפעיל ארז מרפאה להריון בר-סיכון גבוה ומרפאת פוריות. אודות פרופסור עופר ארז פרופסור עופר ארז באתר אוניברסיטת בן-גוריון (באנגלית) תחומי העיסוק, באתר של פרופ׳ עופר ארז מינוי חדש: פרופ' עפר ארז מנהל המחלקה לנשים וליולדות במרכז הרפואי העמק, באתר עמקניוז, ‏27.10.2021 מרפאות החוץ למיילדות וגינקולוגיה, באתר המרכז הרפואי סורוקה